**การดูแลผู้ป่วยแบบประคับประคองแบบไร้รอยต่อโรงพยาบาลพะเยา**

**นางเกวลิน สีใส และทีมการดูแลผู้ป่วยระยะสุดท้ายโรงพยาบาลพะเยา**

**ที่มาและความสำคัญ**

เนื่องจากเทคโนโลยีปัจจุบันมีความก้าวหน้ามากขึ้น ส่งผลให้ผู้ป่วยที่มีแนวโน้มเสียชีวิตในภาวะวิกฤติลดลง ทำให้จำนวนผู้ป่วยที่ต้องได้รับการดูแลแบบประคับประคองเพิ่มขึ้น หากในอดีตการดูแลผู้ป่วยแบบประคับประคองยังไม่มีแนวทางที่ชัดเจน ต่อมาในปี 2556 จนถึงปัจจุบัน ทางคณะกรรมการ/คณะทำงานจึงได้จัดให้มีแนวทางการดูแลผู้ป่วยแบบประคับประคองที่มีแนวทางชัดเจน เพื่อเพิ่มคุณภาพชีวิตให้แก่ผู้ป่วยทั้งทางร่างกาย จิตใจ จิตสังคม จิตวิญญาณ โดยเริ่มจากในโรงพยาบาล จนปัจจุบันได้พัฒนาเครือข่ายการดูแลครอบคลุมทั้งเขตอำเภอเมืองและอำเภอภูกามยาว โดยทีมสหสาขาวิชาชีพการดูแลตั้งแต่ในโรงพยาบาล การเยี่ยมบ้านตลอดจนการดูแลหลังการเสียชีวิต

**วัตถุประสงค์**

1. ส่งเสริมและสนับสนุนกระบวนการด้านการดูแลผู้ป่วยแบบประคับประคองในเครือข่ายบริการสุขภาพให้มีการดูแลแบบองค์รวม (Holistic care) ด้วยหัวใจแห่งความเป็นมนุษย์ (Spiritual care)

2. ส่งเสริมและสนับสนุนให้ทุกเครือข่ายมีส่วนร่วมในการดูแลผู้ป่วยแบบประคับประคอง

**กลุ่มเป้าหมาย**

1. กลุ่มผู้ป่วยมะเร็ง

2. กลุ่มผู้ป่วยด้วยโรคที่ไม่สามารถรักษาให้หายขาดได้ และมีอาการรุนแรงขึ้น

3.กลุ่มโรคไม่ติดต่อเรื่อรังที่มีภาวะ Organ failure

**วิธีดำเนินการ**

1.แต่งตั้งคณะกรรมการและคณะทำงานเครือข่ายบริการสุขภาพร่วมกับศูนย์ COC

2.พัฒนาศักยภาพการดูแลแบบประคับประคองทั้งในรพ.และรพ.สต.

3. จัดทำเครื่องมือการดูแลแบบประคับประคอง

4. ให้การดูแลแบบประคับประคองในโรงพยาบาล และนอกโรงพยาบาล

5.ประสานการส่งต่อผู้ป่วยอย่างต่อเนื่อง โดยระบบ Line , Facebook เพื่อปรึกาในการดูแลผู้ป่วยและแลกเปลี่ยนเรียนรู้ร่วมกับ จนท.ผู้รับผิดชอบของรพ.สต.

6. สนับสนุนการดูแลทางจิตวิญญาณ

7. การดูแลครอบครัวหลังเสียชีวิต

**ปัจจัยแห่งความสำเร็จ**

1. ทีมงานมีความเข้มแข็งทำงานด้วยหัวใจความเป็นมนุษย์ มีความมุ่งมั่น ร่วมแรงร่วมใจในการให้บริการ

2. ผู้บริหารสนับสนุนการดูแลผู้ป่วยแบบประคับประคอง

3. องค์กร ภายนอกมีส่วนร่วมในการดูแลแบบประคับประคอง

**สรุป**

1. ทีมงานได้เรียนรู้คุณค่าการดูแลผู้ป่วยแบบองค์รวม(Holistic) ด้วยหัวใจความเป็นมนุษย์ (Spiritual care)

2. เครือข่ายสุขภาพโรงพยาบาลพะเบามีส่วนร่วมในการดูแลผู้ป่วยแบบประคับประคอง

**แผนการพัฒนาต่อเนื่อง**

1. จัดตั้งศูนย์การดูแลผู้ป่วยอย่างต่อเนื่อง

2. สร้างระบบการดูแลผู้ป่วยในโรงพยาบาลและที่บ้านอย่างต่อเนื่องและมีมาตรฐาน

3. พัฒนารูปแบบการดูแลผู้ป่วยแบบประคับประให้ได้มาตรฐานอย่างต่อเนื่อง